CELEX: 32021D2144
Language: da
Date: 2021-12-02 00:00:00
Title: Rådets afgørelse (EU) 2021/2144 af 2. december 2021 om den holdning, der skal indtages på Den Europæiske Unions vegne på den 32. samling i Den Internationale Søfartsorganisations Forsamling for så vidt angår vedtagelse af ændringer af retningslinjerne for syn i henhold til det harmoniserede system for syn og certificering (HSSC)

6.12.2021   
               
               
                  DA
               
               
                  Den Europæiske Unions Tidende
               
               
                  L 433/17
               
            
         RÅDETS AFGØRELSE (EU) 2021/2144
         af 2. december 2021
         om den holdning, der skal indtages på Den Europæiske Unions vegne på den 32. samling i Den Internationale Søfartsorganisations Forsamling for så vidt angår vedtagelse af ændringer af retningslinjerne for syn i henhold til det harmoniserede system for syn og certificering (HSSC)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Unionens tiltag i søtransportsektoren bør have til formål at forbedre sikkerheden til søs og beskytte havmiljøet og menneskers sundhed.
                  
               
                     (2)
                  
                  
                     Den Internationale Søfartsorganisations (IMO's) Forsamling ventes på sin 32. samling, som afholdes den 6.-15. december 2021 (»A 32«), at vedtage 2021-retningslinjerne for syn i henhold til det harmoniserede system for syn og certificering (HSSC) (»retningslinjerne for syn«) og tilbagekalde forsamlingens resolution A.1140(31), som indeholder 2019-retningslinjerne for syn.
                  
               
                     (3)
                  
                  
                     Den holdning, der skal indtages på Unionens vegne på A 32, bør fastlægges, da ændringerne af retningslinjerne for syn vil kunne få afgørende indflydelse på indholdet i EU-retten, nærmere bestemt Europa-Parlamentets og Rådets forordning (EF) nr. 391/2009 (1).
                  
               
                     (4)
                  
                  
                     Vedtagelsen af 2021-retningslinjerne for syn og tilbagekaldelsen af 2019-retningslinjerne for syn er en del af en regelmæssig revision. Unionen bør derfor støtte disse ændringer, fordi de vil sikre, at retningslinjerne for syn fortsat er ajourførte.
                  
               
                     (5)
                  
                  
                     Unionen er hverken medlem af IMO eller kontraherende part i de relevante konventioner eller koder. Rådet bør derfor bemyndige medlemsstaterne til at fremføre Unionens holdning på A 32.
                  
               
                     (6)
                  
                  
                     Denne afgørelses anvendelsesområde bør begrænses til indholdet af de foreslåede ændringer, i det omfang disse ændringer vil kunne berøre Unionens fælles regler og hører under Unionens enekompetence. Denne afgørelse bør ikke berøre kompetencefordelingen mellem Unionen og medlemsstaterne —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne på den 32. samling i Den Internationale Søfartsorganisations (IMO's) Forsamling, er at tilslutte sig vedtagelsen af 2021-retningslinjerne for syn i henhold til det harmoniserede system for syn og certificering, som fastsat i IMO-dokument III 7/17/Add.1, afsnit 8 og bilag 6, og den deraf følgende tilbagekaldelse af IMO-Forsamlingens resolution A.1140(31).
         
         
            Artikel 2
            
               1.   Den holdning, der skal indtages på Unionens vegne som anført i artikel 1, omfatter de pågældende ændringer, i det omfang disse ændringer hører under Unionens enekompetence, og i det omfang de kan berøre Unionens fælles regler. Holdningen fremføres af medlemsstaterne, der alle er medlemmer af IMO, idet de handler i fællesskab i Unionens interesse.
            
            
               2.   Mindre ændringer til den holdning, der er omhandlet i artikel 1, kan tiltrædes uden yderligere afgørelse fra Rådet.
            
         
         
            Artikel 3
            Medlemsstaterne bemyndiges til i Unionens interesse at give deres samtykke til at lade sig binde af de ændringer, der er omhandlet i artikel 1, i det omfang disse ændringer hører under Unionens enekompetence.
         
         
            Artikel 4
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 2. december 2021.
            
               
                  På rådets vegne
               
               J. VRTOVEC
               
                  Formand
               
            
         
         
            (1)  Europa-Parlamentets og Rådets forordning (EF) nr. 391/2009 af 23. april 2009 om fælles regler og standarder for organisationer, der udfører inspektion og syn af skibe (EUT L 131 af 28.5.2009, s. 11).